Kerukafa keftakola (suterot)

Kerukafa keftakola tir abditrakusa nega radimiatitsurafa is enekeevafa ke Jack London amerikaf suterotik, sanegayan bak 1912.

 Vildeks 
Bak 2073, nope lane divulafe egale sokiyise bak 2013 is nekiyise va riwe davafa muluftera ke irubasikeem, tamava va sok ke govitafa tuwava al dimfiyir. Bata kerukafa keftakola, batinde yoltayana kire va kerafa tuksevara va alma nekiyir, va tuwavafa vura cugeke romplekuyur ise va ayik sol welma ke tawava riwe kalsulayar. Ant abic olkik bulon umbeyen kev kotakola mobliyid aze va lana seltinda darekeiskafa is arayiskafa gin lajureduyud. Lane guazikye bibene gan veynazbeik va savsafa tamava pu tisik merodegestis lakogruper. Tis kaatoesik ke lan gruadaf tazuk re tremaf, dere flayduyus koe lana akolaguazuca, i James Howard Smith savsaf tavesik va koartokayana tamava divrozar, is va galovafa moblira is maya ke antiuca kali kakevera do grelt dem tuidulasik, is va figafa levrotira gu volgruadaf tisik re gazas ton ficik... Voxen pokolera lapter : koe lana arula, Smith va neva tisa stabrega ke dire xultus seltay is tselka ke abava al doaykar enide ayik va gijarotiuca ke ayafa swava mal guboy konviele komadatar .

 Dere rupel 
 Jack London : Amerikaf englavaf suterotik ( 1876-1916 )
 (en) Belin krent ke berpot, The Scarlet Plague
 (en) Kerukafa keftakola, dene Wikisource 


Kerukafa keftakola
Kerukafa keftakola
Kerukafa keftakola
Kerukafa keftakola
Kerukafa keftakola